Exemple de consentiment informat (majors de 18 anys)

(Títol del projecte de recerca)

Pràctiques alimentàries a Catalunya (Acrònim i entitat finançadora)

Si us plau, llegeix acuradament aquest document de consentiment abans de decidir-te a participar en aquest estudi.

(Objectiu de la investigació)

El propòsit d’aquesta investigació és identificar els patrons de consum al llarg de l’any, en tots els contextos d’activitat (estudis, vacances, casa, celebracions, etc.) amb l’objectiu...

(Implicacions de la participació)

Et demanarem en primer lloc algunes dades bàsiques, com ara el que recordes haver menjat o begut durant la darrera setmana. També et demanarem que identifiquis quines begudes/aliments consideres més desitjables d’una llista amb icones i fotografies. Per acabar,... (...)

(Durada)

L’enquesta té una durada de 20 minuts aproximadament. I el taller per preparar l’àpat té una durada de 50 minuts.

(Riscos i beneficis)

No hi ha riscos de cap tipus en la teva participació.

(Compensació)

En aquest cas no està prevista cap compensació per participar-hi.

(Confidencialitat)

Si decideixes participar-hi, la teva identitat es mantindrà confidencial i només els membres de l’equip de recerca tindran accés a les dades del projecte. Si fos el cas que s’haguessin de presentar casos d’estudi, es farien servir sempre pseudònims.

Els investigadors mantindran aquest consentiment informat en un lloc segur i el destruiran al cap de 5 anys un cop finalitzada la investigació. Quan l’estudi s’hagi completat i se n’hagin analitzat les dades, tota la base de dades serà anonimitzada i posada a disposició de la resta dels investigadors interessats.

(Voluntarietat de la participació)

La participació en aquest estudi és completament voluntària. No hi ha cap penalització per no participar-hi.

(Dret a retirar-te de l’estudi)

Tens el dret a retirar-te de l’estudi en qualsevol moment sense donar explicacions i sense conseqüències negatives; només ens ho has de comunicar per qualsevol mitjà. A banda d’això, si així ho desitges, pots exercir els teus drets reconeguts pel Reglament europeu de protecció de dades personals adreçant-te a (dades del responsable del tractament i correu electrònic) amb la teva sol·licitud i una fotocòpia del DNI. Les sol·licituds per exercir els teus drets estan disponibles a la web de l’Oficina de Protecció de Dades de la UAB (<https://www.uab.cat/web/coneix-la-uab/itineraris/proteccio-de-dades/drets-de-les-persones-interessades-1345764799916.html>).

També tens dret a presentar reclamacions davant l’Autoritat Catalana de Protecció de Dades (<https://apdcat.gencat.cat/ca/contacte>), i sempre que ho consideris necessari pots contactar amb el delegat de protecció de dades de la UAB (proteccio.dades@uab.cat).

En qualsevol cas rebràs una resposta per escrit de l’acció realitzada en el termini establert legalment.

(Eventual publicació/reutilització/altres processaments de les dades bàsiques i període de retenció)

Les dades seran conservades mentre siguin necessàries per a les finalitats del tractament i per fer front a les eventuals responsabilitats que se’n puguin derivar, sense perjudici de l’exercici dels drets que el RGPD reconeix a les persones titulars de les dades. A més, aquestes dades seran posades a disposició d’altres investigadors de manera anonimitzada un cop transcorreguts 5 anys a partir de la finalització del projecte.

El tractament de les vostres dades no comporta decisions automatitzades, ni l’elaboració de perfils amb finalitats predictives de preferències personals, comportaments o actituds.

(Enregistraments i ús de testimonis)

\_\_Estic d’acord que s’enregistri (àudio/vídeo) l’entrevista amb objectius de recerca.

\_\_Autoritzo que es facin citacions literals de les meves intervencions sense mencionar el meu nom i que es reprodueixin en àudio i vídeo intervencions meves sense mencionar el meu nom.

\_\_Autoritzo l’ús de les meves intervencions d’àudio i vídeo per a finalitats de divulgació científica, sempre que s’articulin mecanismes per preservar la meva privacitat.

(Persona de contacte)

En cas de dubte o consulta pots contactar amb:

(IP/IPs del projecte de recerca, correu electrònic, telèfon, adreça postal).

(Consentiment)

* He llegit la informació sobre el projecte de recerca i he tingut l’oportunitat de fer preguntes, les quals se m’han respost satisfactòriament.
* Entenc que la informació anonimitzada (sense identificadors personals) d’aquest projecte serà posada a disposició d’altres investigadors un temps després d’haver finalitzat el projecte.
* Estic d’acord a participar-hi i he rebut una còpia d’aquest consentiment.

Nom i cognoms del participant \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_\_

Investigador/a:

Signatura \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_\_\_\_\_\_